Henning Jakhelln

Henning Tønsberg Jakhelln (født 22. mars 1939 i Bodø) er en norsk professor ved Institutt for offentlig rett ved Universitetet i Oslo.

Bakgrunn 
Jakhelln ble utdannet cand.jur. i 1963, i 1967 ble han lic.jur.. Fra 1964 til 1965 var han advokatfullmektig, men han har i det meste av sin karriere vært ansatt ved Universitetet i Oslo på de ulike juridiske instituttene der. Han var vitenskapelig assistent ved Nordisk institutt for sjørett, fra 1963 til 1964, før han ble universitetslektor og stipendiat ved Institutt for privatrett i årene 1965 til 1971. Deretter flyttet han til Institutt for offentlig rett, først som amanuensis, senere førsteamanuensis og siden 1990 som professor.

Siden 2005 har han vært nettredaktør for nettsiden Arbeidsrett.no.

Bibliografi 
Dette er et lite uvalg av Jakhellns lange liste over publikasjoner og artikler:
 Medredaktør (sammen med Carsten Smith og Njål Høstmælingen) av «Torkel Opsahl: Statsmakt og menneskerett, bind I og II», [ca. 1300 s.], ad Notam-Gyldendal 1995  
 Foretaket som arbeidsgiver. Avsnitt i boken «Foretaksrett», s. 185-237, Ad Notam forlag, 1989. 
 Reguleringen av lærernes arbeidsrettslige stilling i lov og avtaleverk. Avsnitt i boken «Norsk Skolerett», s. 383-418, Universitetsforlaget 1987. 
 «Labour Law on the Norwegian Continental Shelf/ Kontinentalsokkelens arbeidsrett.» [199 s.] Stokkand forlag 1984. 
 Arbeidsretten.,Avsnitt i «Knoph's Oversikt over Norges rett», 7. utg., s. 605-638. Universitetsforlaget 1975. 
 Arealdisponeringen og lovverket. Avsnitt i boken «Matforsyning og jordressurser», s. 103-130. Landbruksforlaget 1974. 
 Rettsreglene om adopsjon. Avsnitt i boken «Adopsjon?», s. 101-113, Gyldendal 1972.

Eksterne lenker 
 Jakhellns profil på UiO.no 
 Liste over Jakhellns' publikasjoner
 Arbeidsrett.no

Norske jusprofessorer
Professorer ved Universitetet i Oslo
Personer fra Bodø kommune
Jakhellnslekten